**Beszámoló a Balaton-Nagyberek Vízitársulat 2015.05.14..-i Küldöttgyűlésére a 2014 évi feladatterv**

**végrehajtásáról.**

**Tisztelt Küldöttgyűlés!**

2013 évre vonatkozó feladattervünket a **7/2014.(03.26.)** számú KGY határozat hagyta jóvá. Feladataink teljes egészében a vállalkozási tevékenységünk során elvégzendő csatorna fenntartási és belvíz átemelési feladatokra vonatkoztak. Alaptevékenységben feladatot nem hajtottunk végre, állami, önkormányzati és tagi támogatásra nem tettünk szert!

Tevékenységünk vállalkozási szerződés keretén belül

* csatorna fenntartásra,
* belvíz átemelésre, és
* humán erőforrás szabad kapacitásának kihasználására bérmunka vállalására

terjedt ki.

1. **Csatorna fenntartási ágazat.**

A feladatra

***35 000,-eFt+ ÁFA***

értékű szolgáltatást irányoztunk elő meder, gát és rézsű kaszálására a Megrendelő Hubertus Bt finanszírozásával.

Az év során a csapadékos időjárás miatt a kaszálásra előirányzott keret teljes egészében felhasználásra került szeptember hónapra, ezért a Hubertus Bt további **6 000 e Ft** + ÁFA keretösszegben további fedezetet biztosított a csatornák kaszálására.

Ezen kívül a jóváhagyott feladattervben foglaltaknak megfelelően egyedi csatorna fenntartási projektek elvégzésére adott megbízást, esetenként rögzítve a munka műszaki tartalmát, valamint annak pénzügyi ellenértékét (gépi bozótirtás, gát járófelület kialakítás, tuskómarás, áteresz felújítás, stb ).

Csatorna fenntartási munkák tényleges megvalósulása így **49 944 eFt** + ÁFA értékben történt, mely összegből **39 347 eFt** a csatorna kaszálás, **10 597 e Ft** pedig az egyedi megrendelések ellenértéke. Ennek során összesen **3 618 e m2** csatorna felület gondozása történt meg.

Részletes tartalmát a csatolt exel tábla részletezi havi bontásban.

Az ágazat eredményességét növelte **2 422 eFt** + ÁFA bevétel, melyre a letermelt vegetáció értékesíthető hányadának az eladásával tettünk szert.

Az ágazat össz árbevétele így mindösszesen **52 366 eFt** + ÁFA értéken realizálódott.

A kaszált csatorna felület **3 439 e nm**  -es mértéke kereken 100 enm-el maradt el a **2013**-ban lekaszált **3 531 enm**-től csatorna felülettől, ami 2,7 %-os csökkenést jelent az előző évihez képest.

Az összesen karbantartott felület (kaszálás és egyéb munkák) **3 617 enm**-es mértéke a **2013** évi azonos értéknél (**3 928 enm**) mintegy 300 enm-el kisebb.

**3 617 515 nm össz felület gondozásával a 3 275 220 nm össz csatorna felület karbantartottsága 110,4 %. Ez a 2013 évi 119,6 %-os értéktől 9,2 %-al marad el.**

A csökkent karbantartoosági szint is messzemenően meghaladja a Vízitársulatok és Vízügyi Igazgatóságok **30-50 %-**os maximális karbantartottság szintjét!

A forráshiánnyal küszködő, csak közmunka programra alapozott társulatoknál ez az érték a **10-20 %-**ot sem haladta meg.

**Az ágazat gazdálkodásának az eredménye:**

Az **52 366 e Ft** árbevétel mellett a költségek **50 700 e Ft** összeget értek el. Az így keletkezett **1,600 e** **Ft** ágazati eredmény a bevétel arányában **1,6 %-**os eredmény rátát jelent, ami a nonprofit célkitűzéseinknek megfelel.

1. **Belvíz átemelés .**

2014 évben 02.-05. majd a 08.-12.hónapok között került sor belvíz átemelésre

**29 171 e m3**

belvíz szivattyúzással a **2013** évi **11 668 e m3**-el szemben.

A belvíz átemelésre vonatkozó vállalkozási szerződésünk alapján

**53 700 e Ft**

nettó árbevételre tettünk szert, ami több mint a duplája a 2013 évi 25 867 e Ft -nak.

Az átemelt belvízmennyiségből **21 921 e m3** volt a Balaton-Nagyberek belvíz öblözetben összegyűjtött belvíz, melynek átemelésére a vízjogi engedély kötelezi társulatunkat. (Egyéb jogviszonyok pedig a Hubertus Bt.-t ennek finanszírozására). Ennek alapján számláztunk Hubertus Bt.-nek **39 200 eFt** + ÁFA összegű szolgáltatást.

Külvíz betörésekből további több mint 10 millió m3 vizet kellett elvezetni, melyből kb. 3 millió m3-t sikerült szivattyúzási költség nélkül, gravitációsan elvezetni.

A fennmaradó **7 250 e m3** külvizet szivattyúzással kellett a Balatonba átemelni. A hatályos vízjogi üzemelési engedélyek ellentmondásossága okán ennek **14 500 e Ft** + ÁFA költségét az érintett szervezetek viselték, az alábbi összetételben:

* **7 500 e Ft** + ÁFA Hubertus Agráripari Bt
* **6 000 e Ft** + ÁFA Dél-d.-i VIZIG
* **1 000 e Ft** + ÁFA Fonyód Önkormányzat.

Finanszírozónk a Hubertus Bt így összesen **46 700 e Ft** + ÁFA költséget vállalt vízátemelésre.

Az ágazat gazdálkodásának eredménye:

Az **53 700 e Ft** árbevétel mellett a költségek **51 400 e Ft** összeget értek el. Az így keletkezett **2 300 e** **Ft** ágazati eredmény a bevétel arányában **4,3 %-**os eredmény rátát jelent. Ez fedezetet nyújt a szivattyútelep villamos energia ellátásának biztosítása érdekében felvett 12 millió Ft-os hitelünk évi mintegy másfél millió Ft-os adósság szolgálatára. Így a tervezett nonprofit célkitűzés itt is megvalósult.

1. **Munkaszervezet kapacitás kihasználása, bérmunka.**

A csatorna fenntartási és belvíz átemelési feladatok szezonális jellegénél fogva az átmenetileg kihasználatlan munkaerő foglalkoztatására bérmunkát vállaltunk, elsősorban a Hubertus Bt.-nél. Ez a mintegy **27 000 e Ft** bérköltségünkből **10 800 e Ft** megtérülését jelentette.

Az ágazat gazdálkodásának eredménye:

A realizált **10 800 e Ft** árbevétel mellett az ágazat költsége **12 800 e Ft**-ot tett ki. A **2 000 eFt** ágazati veszteség jövőbeni megszüntetésére a jövőben az eddigi **2 500 Ft** + ÁFA rezsiórabérrel szemben **3 000 Ft**-al kezdeményeztük a bérmunka szolgáltatásunkat értékesíteni.

**Határozati javaslat:**

**A 2014 évi feladatterv teljesítéséről szóló beszámolót a Küldöttgyűlés megtárgyalta, és …/2015.(05.14.) számú határozatával elfogadta.**

Kérem a feladatterv végrehajtásáról szóló beszámoló elfogadását!

2015.04.13.

Csató András

I.B. Elnök

Mellékletek:

* 2014. év során megvalósult csatorna fenntartási és belvíz átemelési munkák összesítő táblázata.